3. 2. 89 De Europæiske Fællesskabers Tidende Nr. C 28/11 
Ændret forslag til Rådets forordning (EØF) om oplysninger fra medlemsstaternes toldmyndig­
heder vedrørende tarifering af varer i toldnomenklaturen (') 
KOM(88) 839 endelig udg. — SYN 20 
(Forelagt af Kommissionen i henhold til EØF-Traktaten, artikel 149, stk. 3, den 21. december 
1988) 
(89/C 28/11) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen (2), 
i samarbejdet med Europa-Parlamentet (3), 
under henvisning til udtalelse fra Det Økonomiske og 
Sociale Udvalg (4), og 
ud fra følgende betragtninger: 
De betingelser, hvorunder erhvervsdrivende kan opnå 
oplysninger fra toldmyndighederne vedrørende fortolk­
ning eller praktisk anvendelse af Fællesskabets toldbe­
stemmelser, afviger betydeligt fra den ene medlemsstat til 
den anden; disse oplysningers retlige betydning varierer 
også meget efter, i hvilken medlemsstat de afgives; 
dette forhold medfører betydelig forskelsbehandling af 
de erhvervsdrivende i Fællesskabet, afhængigt af i 
hvilken medlemsstat de udøver deres virksomhed; denne 
forskelsbehandling er uforenelig med toldunionens funk­
tion og med gennemførelsen af det indre marked, som er 
omhandlet i artikel 8 A i Traktaten, eftersom det er 
nødvendigt i så vid udstrækning som muligt at sikre en 
lige behandling af erhvervsdrivende inden for dette 
marked; 
det forekommer nødvendigt, at der såvel for at sikre de 
erhvervsdrivende en vis retssikkerhed i udøvelsen af 
deres virksomhed som for at lette toldmyndighedernes 
arbejde og opnå en større ensartethed i gennemførelsen 
af Fællesskabets toldlovgivning indføres bestemmelser, 
som forpligter toldmyndighederne til at meddele oplys­
ninger, der på visse nøje fastsatte betingelser binder 
administrationen; 
princippet om, at oplysninger meddelt af administra­
tionen er bindende for denne, er allerede anerkendt af 
(') EFT nr. C 256 af 8. 10. 1981, s. 10. 
(2) EFT nr. C 256 af 8. 10. 1981, s. 10. 
(J) EFT nr. C 81 af 22. 3. 1984, s. 7, og afgørelse af 
(*) EFT nr. C 64 af 15. 3. 1982, s. 13. Rådet i forordning (EØF) nr. 1697/79 af 24. juli 1979 
om efteropkrævning af import- eller eksportafgifter, der 
ikke er opkrævet hos debitor for varer, der er angivet til 
en toldprocedure, som medfører en forpligtelse til at 
betale sådanne afgifter (5); 
af hensyn til de betydelige strukturelle tilpasninger, som 
indførelsen af bestemmelser af generel betydning vedrø­
rende meddelelse af oplysninger, der er bindende for 
administrationen, vil nødvendiggøre i de fleste af 
medlemsstaternes toldadministrationer, forekommer det 
imidlertid ønskeligt på nuværende stadium at begrænse 
anvendelsesområdet for de fællesskabsbestemmelser, der 
skal indføres, til oplysninger om tarifering af varer i told­
nomenklaturen; det drejer sig nemlig her om den 
vigtigste og for de erhvervsdrivende mest formålstjenlige 
kategori af oplysninger, idet Den Fælles Toldtarif og de 
heraf afledte fællesskabsnomenklaturer er af højtudviklet 
teknisk karakter; 
det bør nøje fastsættes, hvilken procedure der skal 
følges, for at en oplysning, der er meddelt af en 
medlemsstats toldmyndighed vedrørende tarifering af en 
vare i toldnomenklaturen, kan være bindende for den 
pågældende medlemsstats administration og fra 1. januar 
1993 for samtlige medlemsstaters administrationer; det 
bør også fastsættes, under hvilke betingelser den nævnte 
oplysning kan anvendes af modtageren heraf; 
den oplysning, der meddeles i overensstemmelse med den 
fastsatte procedure, kan kun være bindende for admini­
strationen udelukkende med hensyn til tarifering af den 
pågældende vare i toldnomenklaturen; den vil ikke 
kunne berøre den toldsats eller en hvilken som helst 
anden foranstaltning, der på grundlag af denne tarifering 
skal anvendes på tidspunktet for opfyldelsen af toldfor­
maliteterne vedrørende den nævnte vare; 
for at sikre en tilfredsstillende administration bør der 
fastsættes en frist, efter hvilken modtageren af en oplys­
ning ikke længere kan påberåbe sig den meddelte oplys­
ning; denne frist bør dog fastsættes således, at den svarer 
til de faktiske forhold i international handel; det bør 
også fastsættes, under hvilke betingelser den meddelte 
oplysning som følge af fællesskabsforanstaltninger, der 
ændrer den eksisterende ret eller vedrører fortolkningen 
af denne ret, ophører med at være bindende for admini­
strationen inden udløbet af den pågældende frist; 
(») EFT nr. L 197 af 3. 8. 1979, s. 1. 
Nr. C 28/12 De Europæiske Fællesskabers Tidende 3. 2. 89 
det er nødvendigt at fastsætte bestemmelser vedrørende 
meddelelsen til Kommissionen af alle bindende tarife­
ringsoplysninger fra medlemsstaternes kompetente 
myndigheder og vedrørende samarbejdet mellem sidst­
nævnte og Kommissionen; 
der bør sikres en ensartet anvendelse af de i denne 
forordning fastsatte fælles bestemmelser, og der fast­
sættes med henblik herpå en fællesskabsprocedure, som 
kan gøre det muligt at få foranstaltninger til gennemfø­
relse af disse bestemmelser vedtaget inden for passende 
frister — 
UDSTEDT FØLGENDE FORORDNING: 
Artikel 1 
1. I denne forordning fastsættes: 
a) de betingelser, hvorunder der fra medlemsstaternes 
toldmyndigheder kan indhentes oplysninger om tari­
fering af varer i toldnomenklaturen, herefter benævnt 
»tariferingsoplysninger« 
b) den retlige betydning af disse oplysninger. 
2. I denne forordning forstås ved toldnomenklatur: 
— Den Kombinerede Nomenklatur 
— TARIC-nomenklaturen og enhver anden nomen­
klatur, hvori Den Kombinerede Nomenklatur indgår, 
enten helt eller delvis eller eventuelt med tilføjelse af 
yderligere underopdelinger, og som er opstillet i 
henhold til særlige fællesskabsbestemmelser med 
henblik på anvendelse af toldmæssige eller andre 
foranstaltninger i forbindelse med vareudvekslingen. 
AFSNIT I 
Almindelige bestemmelser 
Artikel 2 
1. Alle fysiske eller juridiske personer kan anmode 
toldmyndighederne om tariferingsoplysninger. 
2. En tariferingsoplysning meddeles den oplysningssø-
gende vederlagsfrit. Det kan imidlertid pålægges sidst­
nævnte at afholde udgifter, som måtte opstå i forbindelse 
med analyse eller sagkyndig vurdering af vareprøver, der 
tilsendes den kompetente toldmyndighed, samt udgifter 
til returnering af disse vareprøver til den oplysningssø-
gende. 
Artikel 3 
1. Såfremt de betingelser, der er fastsat i artikel 4 til 
8, er opfyldt, er den tariferingsoplysning, som meddeles 
af den kompetente toldmyndighed, bindende for den 
pågældende medlemsstats administration og udgør i 
henhold til denne forordning en bindende tariferingsop­
lysning. 2. Fra 1. januar 1993 bliver sådanne bindende tarife­
ringsoplysninger bindende for samtlige medlemsstaters 
administrationer, og de forbliver bindende under samme 
betingelser som dem, der er fastsat i denne forordning, 
for så vidt angår retsvirkningerne af de bindende tarife­
ringsoplysninger i den medlemsstat, der har meddelt den. 
AFSNIT II 
Procedure for indhentning af bindende tariferingsoplys­
ninger 
Artikel 4 
1. Anmodninger om bindende tariferingsoplysninger 
fremsættes skriftligt til den pågældende toldmyndighed i 
den medlemsstat, hvor de pågældende oplysninger skal 
anvendes, eller til den kompetente toldmyndighed i den 
medlemsstat, hvor den oplysningssøgende er etableret. 
Myndighederne i hver medlemsstat fastsætter, hvorledes 
den i foregående afsnit omhandlede anmodning skal 
udformes og fremsættes, og udpeger den myndighed, 
hvortil den skal stiles. 
2. Myndighederne i hver medlemsstat kan begrænse 
antallet af varer, der må anføres i samme anmodning. 
Artikel 5 
1. Anmodninger om bindende tariferingsoplysninger 
skal bl.a. indeholde følgende oplysninger: 
a) den oplysningssøgendes navn og adresse. Såfremt 
anmodningen indgives af en fysisk eller juridisk 
person, der handler på en anden persons vegne, bør 
denne anden persons navn og adresse også anføres i 
anmodningen 
b) de oplysninger, herunder i givet fald varens anvendel­
sesformål, der er nødvendige, for at toldmyndigheden 
kan udtale sig. 
Såfremt tarifering af varen i toldnomenklaturen er 
afhængig af den nævnte vares indhold af forskellige 
bestanddele, skal angivelsen af dette indhold også 
meddeles toldmyndigheden, samt i givet fald de 
analysemetoder, der er anvendt til bestemmelse heraf 
c) såfremt en anmodning om bindende tariferingsoplys­
ninger er blevet indgivet i en anden medlemsstat for 
en vare, der er identisk hermed, angives referencerne 
til denne anmodning samt i givet fald den tarifering, 
der er foretaget i denne medlemsstat. 
2. Myndighederne i hver medlemsstat kan ligeledes 
forlange, at der i anmodningen om bindende tariferings­
oplysninger anføres det toldsted eller de toldsteder, hvor 
det forventes, at toldformaliteterne vedrørende den 
pågældende vare opfyldes. 
3. 2. 89 De Europæiske Fællesskabers Tidende Nr. C 28/13 
3. Anmodninger om tariferingsoplysninger skal, 
såfremt det er nødvendigt, ledsages af repræsentative 
vareprøver eller, såfremt sådanne prøver ikke kan 
udtages på grund af varens art, af fotografier, tegninger, 
kataloger og anden teknisk dokumentation, som kan 
være den pågældende myndighed til hjælp ved bestem­
melsen af, hvorledes denne vare skal tariferes i toldno­
menklaturen. 
I givet fald skal der sammen med den dokumentation, 
der vedlægges anmodningen, indsendes en oversættelse 
til den pågældende medlemsstats officielle sprog eller et 
af dens officielle sprog. 
4. Såfremt den oplysningssøgende ønsker at opnå tari­
fering af en vare i en af de nomenklaturer, der er anført i 
artikel 1, stk. 2, andet led, skal den pågældende nomen­
klatur udtrykkelig anføres i anmodningen om bindende 
oplysninger. 
Artikel 6 
Mener den toldmyndighed, hvortil anmodningen om 
bindende tariferingsoplysninger er stilet, at denne 
anmodning ikke indeholder alle de oplysninger, der er 
nødvendige, for at den kan udtale sig, opfordrer den den 
oplysningssøgende til at give de manglende oplysninger 
og meddeler den, at anmodningen ikke kan tages i 
betragtning i den form, den er indgivet i. 
Artikel 7 
Såfremt den medlemsstat, hvorunder den toldmyndighed 
hører, hvortil der er rettet en anmodning om bindende 
tariferingsoplysninger, finder det formålstjenligt med 
henblik på under de bedste betingelser at sikre en 
ensartet fortolkning af toldnomenklaturen, træffer den 
de nødvendige foranstaltninger til, at sagen forelægges til 
behandling i Nomenklaturudvalget i overensstemmelse 
med artikel 8 i Rådets forordning (EØF) nr. 2658/87. 
Artikel 8 
1. De bindende tariferingsoplysninger meddeles den 
oplysningssøgende skriftligt. De skal især indeholde 
følgende angivelser: 
a) referencerne i anmodningen om oplysninger 
b) en nøjagtig beskrivelse af den pågældende vare, 
således at den med sikkerhed kan identificeres ved 
toldbehandlingen 
c) såfremt det er nødvendigt for tarifering af varen i 
toldnomenklaturen, angives varens indhold af visse 
bestanddele samt de analysemetoder, der ligger til 
grund for de meddelte oplysninger 
d) tarifering af den nævnte vare i toldnomenklaturen 
e) navn og adresse på den person, der har ret til at påbe­
råbe sig den nævnte oplysning, herefter benævnt 
»modtageren« 
f) datoen for meddelelsen af disse oplysninger. 2. Såfremt myndighederne i den medlemsstat, hvor de 
bindende tariferingsoplysninger skal anvendes, kræver, at 
den oplysningssøgende skal angive det eller de told­
steder, hvor han påtænker at opfylde toldformaliteterne 
vedrørende den pågældende vare, skal de nævnte 
bindende tariferingsoplysninger indeholde en fortegnelse 
over de pågældende toldsteder. Såfremt dette ikke er 
obligatorisk, kan de bindende tariferingsoplysninger 
anvendes på ethvert toldsted i den medlemsstat, hvor de 
er meddelt, såfremt dette toldsted er beføjet til at opfylde 
toldformaliteterne vedrørende varen. 
3. Såfremt en bindende tariferingsoplysning er blevet 
bindende for samtlige medlemsstaters administrationer i 
henhold til artikel 3, stk. 2, kan den anvendes ved ethvert 
toldsted i medlemsstaterne, der er beføjede til at opfylde 
toldformaliteterne vedrørende de omhandlede varer. En 
medlemsstat kan dog skriftligt underrette modtageren 
om, at en bindende tariferingsoplysning kun kan 
anvendes ved visse toldsteder, som angives i skrivelsen. 
Artikel 9 
1. En kopi af meddelelsen til ansøgeren om en 
bindende tariferingsoplysning fremsendes til Kommis­
sionen samtidig med, at meddelelsen fremsendes til ansø­
geren. 
2. Efter anmodning fra en medlemsstat skal Kommis­
sionen give meddelelse om de modtagne oplysninger om 
en bestemt varer eller en varegruppe. 
3. Meddelelserne kan gives skriftligt eller i elektronisk 
form. 
4. Enhver oplysning, der i henhold til denne artikel 
meddeles medlemsstaterne eller Kommissionen, er 
omfattet af princippet om forretningshemmelighed, i det 
omfang det er nødvendigt af hensyn til beskyttelsen af 
den oplysningssøgendes erhvervsmæssige interesser. 
AFSNIT III 
De bindende tariferingsoplysningers retlige betydning 
Artikel 10 
1. De bindende tariferingsoplysninger kan kun påbe­
råbes af modtageren heraf, af dem, til hvem kravet på 
oplysningerne er overgået, eller af en person, der handler 
på disses vegne. De skal forelægges toldmyndighederne 
ved toldbehandlingen af den vare, for hvilken modta­
geren agter at gøre dem gældende. 
2. Modtageren af de bindende oplysninger kan kun 
gøre disse gældende for en bestemt vare, såfremt det på 
en for toldmyndighederne tilfredsstillende måde er fast­
slået, at der i alle henseender er overensstemmelse 
mellem den nævnte vare og den vare, der er beskrevet i 
de forelagte oplysninger. 
Nr. C 28/14 De Europæiske Fællesskabers Tidende 3. 2. 89 
Ved toldbehandlingen kan toldmyndighederne foretage 
enhver form for kontrol eller analyse, som de finder 
nødvendig for at sikre sig, at den frembudte vare faktisk 
er den vare, der er afgivet oplysninger om. 
Artikel 11 
1. De bindende tariferingsoplysninger er kun 
bindende for myndighederne med hensyn til tarifering af 
en vare i toldnomenklaturen. De berører hverken satsen 
for eller beløbet af import- eller eksportafgifter eller de 
øvrige fællesskabsbestemmelser, der eventuelt skal finde 
anvendelse på den nævnte vare på grund af denne tarife­
ring. 
2. De bindende tariferingsoplysninger gælder kun for 
varer, for hvilke toldformaliteterne opfyldes efter datoen 
for deres meddelelse. 
3. De bindende tariferingsoplysninger er uden rets­
virkning, hvis det godtgøres, at de er afgivet på grundlag 
af urigtige eller ufuldstændige oplysninger. 
Artikel 12 
Såfremt bindende tariferingsoplysninger indeholder angi­
velse af det eller de toldsteder, hvor de kan anvendes, er 
de kun bindende for myndighederne, hvis toldformalite­
terne for de pågælende varer opfyldes på et af disse told­
steder. 
Den toldmyndighed, der har afgivet de bindende tarife­
ringsoplysninger, kan imidlertid give tilladelse til, at de 
anvendes på andre toldsteder, såfremt modtageren på 
forhånd har anmodet den herom. 
Artikel 13 
De bindende tariferingsoplysninger kan ikke påberåbes 
efter udløbet af en periode på seks år regnet fra medde-
lelsesdatoen, jf. dog artikel 14 og 15. 
Artikel 14 
Såfremt tidligere meddelte bindende tariferingsoplys­
ninger som følge af vedtagelse af: 
— en forordning om ændring af toldnomenklaturen 
— en forordning, der fastsætter eller berører tarife­
ringen af en vare i toldnomenklaturen 
ikke er i overensstemmelse med den således fastsatte 
fællesskabsret, er myndighederne ikke forpligtet af disse 
oplysninger efter ikrafttrædelsen af den pågældende 
forordning. 
Artikel 15 
1. Myndighederne ophører, ud over de i artikel 14 
omhandlede tilfælde, med at være forpligtet af bindende tariferingsoplysninger, hvis denne bliver uforenelig med 
fortolkningen af toldnomenklaturen, som den fremstår: 
a) efter vedtagelse af en af følgende fællesskabsforan­
staltninger vedrørende tarifering (offentliggjort i 
C-udgaven af De Europæiske Fællesskabers Tidende): 
— ændring af de forklarende bemærkninger til Den 
Kombinerede Nomenklatur 
— vedtagelse af en EF-tariferingsmeddelelse 
— en aftale om tarifering af en vare, der er truffet i 
Nomenklaturudvalget, og som er optaget i refe­
ratet af det møde, på hvilket den er truffet 
b) ved gennemførelse på fællesskabsplan af følgende 
internationale tariferingsforanstaltninger: 
— ændring af de forklarende bemærkninger til Det 
Harmoniserede Systems nomenklatur 
— tariferingsudtalelse fra Toldsamarbejdsrådet 
c) i henhold til en dom afsagt af Domstolen, som er i 
modstrid med den bindende tariferingsoplysning. 
2. Den dato, hvor myndighederne ikke længere i 
henhold til stk. 1 er forpligtet af bindende tariferingsop­
lysninger, er den dato, på hvilken dens manglende over­
ensstemmelse med den ene eller den anden af de i stk. 1 
omhandlede tariferingsforanstaltninger er blevet meddelt 
den person, der har modtaget oplysningerne, jf. dog 
stk. 3. 
Modtagere af bindende tariferingsoplysninger under­
rettes om, at disse oplysninger ikke længere er i overens­
stemmelse med de i stk. 1 nævnte tariferingsforanstalt­
ninger: 
— såfremt der er tale om en tariferingsforanstaltning 
under stk. 1, litra a), gennem en meddelelse fra 
Kommissionen offentliggjort i De Europæiske Fælles­
skabers Tidende, eller, såfremt myndighederne finder 
det nødvendigt, gennem individuel meddelelse til alle 
de modtagere af bindende tariferingsoplysninger, der 
berøres af den indtrufne tariferingsforanstaltning 
— såfremt det drejer sig om en tariferingsforanstaltning 
under stk. 1, litra b), efter myndighedernes valg, 
enten gennem en generel meddelelse, der i givet fald 
offentliggøres i en national officiel tidende, eller 
gennem individuel meddelelse til alle de modtagere af 
bindende tariferingsoplysninger, der berøres af den 
indtrufne tariferingsforanstaltning. 
3. Såfremt en bindende tariferingsoplysning, der 
ophører med at være bindende for myndighederne, 
vedrører varer, for hvilke der i forbindelse med toldbe­
handlingen fremlægges et import- eller eksportcertifikat 
eller en forudfastsættelsesattest, kan den fortsat anvendes 
af modtageren heraf indtil udløbet af certifikatets eller 
attestens gyldighedsperiode. 
3. 2. 89 De Europæiske Fællesskabers Tidende Nr. C 28/15 
I andre tilfælde kan bindende tariferingsoplysninger, der 
ophører med at være bindende for myndighederne ifølge 
stk. 1, fortsat anvendes af den pågældende tariferingsop­
lysnings modtager i et tidsrum på seks måneder fra den 
dato, på hvilken der udsendes meddelelse herom som 
anført i stk. 2, såfremt toldmyndighederne finder det 
godtgjort, at modtageren på grundlag af bindende tarife­
ringsoplysninger, der var rettet til ham inden den pågæl­
dende tariferingsforanstaltnings vedtagelsesdato, har 
indgået: 
a) såfremt oplysningerne påberåbes i forbindelse med 
indførsel: 
— en fast og endelig kontrakt om køb af den pågæl­
dende vare fra en leverandør, der er etableret i et 
tredjeland, eller 
— en fast og endelig kontrakt om salg af den pågæl­
dende vare, forarbejdet eller uforarbejdet, til en 
kunde, der er etableret i Fællesskabet 
b) såfremt oplysningerne påberåbes i forbindelse med 
udførsel: 
— en fast og endelig kontrakt om salg af den pågæl­
dende vare til en kunde, der er etableret i et tred­
jeland, eller 
— en fast og endelig kontrakt om køb af den pågæl­
dende vare fra en leverandør, der er etableret i 
Fællesskabet. 
4. Anvendelsen på de i stk. 3 fastsatte betingelser af 
den tarifering, der er fastsat i de bindende tariferingsop­
lysninger, gælder kun: 
— fastsættelse af importafgifter, eksportafgifter eller 
beregning af eksportrestitutioner og alle andre beløb, 
der ydes ved indførsel eller udførsel inden for 
rammerne af den fælles landbrugspolitik, og 
— ved anvendelse af import- eller eksportlicenser eller 
forudfastsættelsesattester, der allerede var udstedt på 
det tidspunkt, da der blev givet den person, der har 
modtaget oplysningerne, meddelelse i overensstem­
melse med stk. 2, og som fremlægges ved opfyldelsen 
af formaliteterne med henblik på godkendelse af 
toldangivelsen vedrørende den pågældende vare, for 
så vidt disse licenser eller attester er udstedt på 
grundlag af de nævnte bindende tariferingsoplys­
ninger. 
5. I undtagelsestilfælde, hvor der er risiko for forstyr­
relse af anvendelsen af de ordninger, der er vedtaget 
inden for rammerne af den fælles landbrugspolitik, kan 
det besluttes i overensstemmelse med den i artikel 38 i 
Rådets forordning nr. 136/66/EØF (') og i de tilsva-
(') EFT nr. 172 af 30. 9. 1966, s. 3025/66. rende artikler i de øvrige forordninger om en fælles 
markedsordning fastsatte fremgangsmåde at gøre undta­
gelse fra stk. 3. 
Artikel 16 
Straks efter vedtagelsen af de i artikel 14 eller artikel 15, 
stk. 1, nævnte tarif eringsforanstaltninger træffer 
medlemsstaternes administrationer alle nødvendige 
foranstaltninger til, at toldmyndighederne kun afgiver 
bindende tariferingsoplysninger, der er i overensstem­
melse med den pågældende foranstaltning. 
Bestemmelserne i ovenstående afsnit gælder også, selv 
om der er fastsat en bestemt dato for den pågældende 
tariferingsforanstaltnings ikrafttræden. 
Artikel 17 
Ændrer en toldmyndighed en bindende tariferingsoplys­
ning af andre årsager end dem, der er nævnt i artikel 14 
og 15, stk. 1, ophører de oprindelige afgivne tariferings­
oplysninger med at være bindende for myndighederne 
fra den dato, hvor der gives meddelelse om ændringen til 
modtageren. 
Bestemmelserne i artikel 15, stk. 3, finder tilsvarende 
anvendelse. 
AFSNIT IV 
Afsluttende bestemmelser 
Artikel 18 
1. Det i henhold til artikel 7 i Rådets forordning 
(EØF) nr. 2658/87 nedsatte Nomenklaturudvalg kan 
behandle ethvert spørgsmål vedrørende anvendelse af 
denne forordning, som forelægges af formanden på eget 
initiativ eller på begæring af en medlemsstat. 
2. De til gennemførelsen af denne forordning nødven­
dige bestemmelser fastsættes efter fremgangsmåden i 
artikel 10 i Rådets forordning (EØF) nr. 2658/87. 
Artikel 19 
Denne forordning træder i kraft tolv måneder efter at 
den er blevet vedtaget. 
Denne forordning er bindende i alle enkeltheder og 
gælder umiddelbart i hver medlemsstat.